polyglot-tagger/wikipedia-language-snippets-filtered huggingface dataset:
1951 ஆம் ஆண்டில் நிறுவப்பட்ட, யு-வடிவ, இரட்டை மாடி சந்தை வளாகத்தில் முதலில் 154 கடைகளும், 74 மாடிகளும் முதல் மாடியில் கடைக்காரர்களுக்காக இருந்தன. இந்தியா பிரிக்கப்பட்ட பின்னர் வடமேற்கு எல்லைப்புற மாகாணத்திலிருந்து குடியேறியவர்களுக்கு இந்த கடைகள் பல விதை நிலமாக ஒதுக்கப்பட்டன. சுதந்திரப் போராளி கான் அப்துல் ஜபார் கானின் நினைவாக கான் சந்தை என இதற்குப் பெயரிடப்பட்டது. இந்த சந்தையில் கடைகளை அமைத்த முதல் வர்த்தகர்கள், பிரிவினையின் போது இந்தியாவுக்கு பாதுகாப்பாக குடியேற உதவுவதில் கான் அப்துல் ஜபார் கான் மேற்கொண்ட முயற்சிகளைப் பாராட்டும் விதமாகவும் இப்பெயர் வைக்கப்ப்ட்டது.
இது 1945 ஆம் ஆண்டில் கட்டப்பட்ட புது தில்லியின் முதல் அடுக்குமாடி குடியிருப்பு வளாகமான சுஜன் சிங் பூங்கா அருகில் உள்ளது. இது வால்டர் சைக்ஸ் ஜார்ஜ் என்பவர் வடிவமைத்து, இந்த இடத்தின் மிகவும் பிரபலமான குடியிருப்பாளரான எழுத்தாளர் குஷ்வந்த் சிங்கின் தாத்தாவின் பெயரால் பெயரிடப்பட்டது. 1945 ஆம் ஆண்டில் பிரித்தன் மற்றும் ஆர்ட் டெகோ பாணியில் கலந்து கட்டப்பட்ட ஜார்ஜ், இதன் அருகிலுள்ள அம்பாசடர் என்ற உணவகத்தையும் வடிவமைத்தார். இந்த கட்டிடம் இப்போது ஒரு பாரம்பரிய சொத்தாக உள்ளது.உணவகமான தாஜ் விவந்தா வரிசையால் கையகப்படுத்தப்பட்டுள்ளது.
இன்று இது நகரத்தின் மிகவும் விலையுயர்ந்த வணிக ரியல் எஸ்டேட் இடங்களில் ஒன்றாக வளர்ந்துள்ளது. எவ்வாறாயினும், சர்வதேச தரத்தின்படி, பொது அரங்கம் மிகவும் குறைந்துவிட்டது. இது பல பிரபலமான கடைகளின் நவீன காட்சியகங்கள், வெள்ளி நகைக் கடைகள், சமைத்த இறைச்சிகள், பாலாடைக்கட்டிகள் மற்றும் அசாதாரண அல்லது வெளிநாட்டில் தயாரிக்கப்பட்ட உணவுகளை விற்கும் கடைகள், புத்தகக் கடைகள், வண்ணப்பூச்சுகள் மற்றும் இரும்புப் பொருள் கடைகள், மின்னணுப் பொருட்கள், சமையலறைப் பொருட்கள் மற்றும் துணிக் கடைகள் உள்ளிட்ட பல சிறந்த கடைகளைக் கொண்டுள்ளது.
கபாப் உள்ளிட்ட உணவுக்கும், தரை தளத்தில் விளக்குகள் பொருத்துவதற்கான சில்லறை சந்தைக்கும் இது பிரபலமானது. சந்தையில் பல புத்தகக் கடைகளும் உள்ளன.
2011 ஆம் ஆண்டு குஷ்மேன் & வேக்ஃபீல்ட் கணக்கெடுப்பு கான் சந்தையை உலகின் 21 வது மிக விலையுயர்ந்த விற்பனை செய்யும் தெருவாக மதிப்பிட்டது.
இது ஒரு குடும்பம் சார்ந்த தொடர். இந்த தொடரில் வம்சம் தொடரில் நடித்த ஜெயஸ்ரீயின் மகள் முதல் முதலில் தொலைக்காட்சி தொடரில் நடித்துள்ளார். இவர் சூப்பர் மாம் 1.0 என்ற ஜீ தமிழ் குழந்தைகள் நிகழ்ச்சியில் பங்கு பெற்றுள்ளார். இவருடன் கனா காணும் காலங்கள் என்ற தொடரில் நடித்த கிரண் நடிக்கின்றார். கன்னட தொலைக்காட்சி நடிகை ரஷ்மிதா ரோஜா என்பவர் மீரா என்ற கதாபாத்திரம் மூலம் தமிழ் தொலைக்காட்சித் துறைக்கு அறிமுகமாகிறார். இவர்களுடன் ராஜ்குமார் மற்றும் ஸ்ருதி ஒரு முக்கிய கதாபாத்திரங்களில் நடித்துள்ளார்கள்.
பொம்முக்குட்டி அம்மாவுக்கு என்பது 3 பெப்ரவரி 2020 முதல் 5 திசம்பர் 2020 ஆம் ஆண்டு வரை விஜய் தொலைக்காட்சியில் திங்கள் முதல் சனிக்கிழமை வரை பகல் 1 மணிக்கு ஒளிபரப்பான தொலைக்காட்சி நாடகத் தொடர் ஆகும். இது ஸ்டார் ஜல்சா தொலைக்காட்சியில் ஒளிபரப்பான 'மா டோமே சேர கும் அஷெனே' என்ற வங்காள மொழித் தொடரின் மறு ஆக்கம் ஆகும்.
இந்த தொடரில் 'ரித்வா' என்பவர் பொம்மி என்ற கதாபாத்திரத்தில் நடிக்க, இவருடன் ரஷ்மிதா ரோஜா, கிரண், ஸ்ரீதேவி, ராஜ்குமார், நீபாபோன்ற பலர் நடித்துள்ளார்கள். குளோபல் வில்லேஜர்ஸ் நிறுவனம் சார்பில் இயக்குனர் பிரவீன் பென்னட் என்பவர் தயாரித்து மற்றும் இயக்கியுள்ளார்.
இந்த அருங்காட்சியகம் மௌரியர் காலத்திலிருந்து, கி.மு. 1ஆம் நூற்றாண்டைச் சார்ந்த சுடுமண் நாணயங்கள், மஞ்சுநாதா கோயிலின் கணக்கு விவரங்களைக் கொண்ட ஒரு பண்டைய புத்தகம், வித்வான் வீணை சேஷண்ணாவின் 300 ஆண்டு கால பழைய வீணா உள்ளிட்டவற்றைப் பாதுகாத்து வருகிறது. மேலும் இது அதிக எண்ணிக்கையிலான இந்திய கற்கள், உலோக சிற்பம், ஓவியங்கள், நகைகள், வழிபாட்டு பொருட்கள் மற்றும் கடலோரப் பகுதியின் கைவினைஞர்களால் உருவாக்கப்பட்ட பயன்பாட்டுப் பொருட்கள் ஆகியவற்றின் பரந்த தொகுப்பினைக் கொண்டுள்ளது. மேலும் இங்கு பல்வேறு அளவைக் கொண்ட கேமராக்கள் உள்ளன. இந்த அருங்காட்சியகத்தில் 6000 பனை ஓலை கையெழுத்துப் பிரதிகளைக் கொண்ட தனித்துவத் தொகுப்பும் காணப்படுகிறது.
தர்மஸ்தாலாவின் தர்மதிகாரியான வீரேந்திர ஹெகடே என்பவர் இந்த பாரம்பரிய அருங்காட்சியகம் தனிப்பட்ட முறையில் சொந்தமாக உள்ளது. மேலும், அவர் இங்கு 35 ஆண்டுகளுக்கும் மேலாக சேகரித்த கலைப் பொருள்களை சேகரித்து வைத்துள்ளார்.மைசூரைச் சேர்ந்த புகழ்பெற்ற கலைஞரும், நாட்டுப்புறவியலாளருமான பி.ஆர்.திப்பேஸ்வாமி இந்த அருங்காட்சியகத்தின் வளர்ச்சியில் முக்கிய பங்கினை வகித்தார். மறைந்த திப்பேசாமியின் சில ஓவியங்கள் அவருக்கு மரியாதை செலுத்தும் வகையில் அருங்காட்சியகத்தில் காட்சிக்கு வைக்கப்பட்டுள்ளன. இந்த இரண்டு நபர்களின் ஒருங்கிணைந்த முயற்சியால் இந்த அருங்காட்சியகம் நிறுவப்பட்டது.
மஞ்சுஷா அருங்காட்சியகம் இந்தியாவின் கர்நாடக மாநிலத்தில் உள்ள புனித நகரமான தர்மஸ்தாலாவில் அமைந்துள்ளது. இங்கு பழம்பொருட்கள், ஓவியங்கள், கலைப்பொருட்கள், கோயில் ரதங்கள், விண்டேஜ் மற்றும் கிளாசிக் கார்களின் நல்ல தொகுப்புகள் போன்றவை காட்சிக்கு வைக்கப்பட்டுள்ளன. இங்கு காட்சிப்படுத்தப்பட்டுள்ள பொருள்கள் கர்நாடக மாநிலம் முழுவதும் உள்ள கோயில்களில் இருந்து சேகரிக்கப்பட்டவை ஆகும். இந்த அருங்காட்சியகம் புகழ்பெற்ற மஞ்சுநாதர் கோயிலின் தெற்கே அமைந்துள்ளது.
மஞ்சுனாதேஸ்வரர் கோயிலுக்கு தெற்கில் அமைந்துள்ள இந்த அருங்காட்சியகத்தில் கர்நாடகாவின் பல்வேறு கோயில்களிலிருந்து பெறப்பட்ட தேர்கள் மஞ்சுனாதேஸ்வரர் கோயிலுக்கு வெளியே நிறுத்தப்பட்டுள்ளன.
கிலிஸ் என்ற பெயரானது இரண்டு மூலங்களிலிருந்து தோன்ற சாத்தியமுள்ளதாக கருதப்படுகிறது. முதல் காரணமாக கூறப்படுவதானது சுண்ணாம்புக்கான அரபு வார்த்தையான "கில்சே" என்ற சொல்லானது சுருக்கப்பட்டு கிலிஸ் என்று ஆனது எனப்படுகிறது. காரணம், கிலிஸ் பகுதியின் மண்ணில் அதிக அளவு சுண்ணாம்பு உள்ளது. இப்பெயருக்கு காரணமாக இரண்டாவதாக கூறப்படும் காரணமாக கூறப்படுவது தேவாலயத்திற்கான துருக்கிய வார்த்தை எனப்படுவதாகும், இது "கிலிஸ்" என்பதில் இருந்து தோன்றி இருக்கலாம் எனப்படுகிறது. காரணம் 16 ஆம் நூற்றாண்டில் கிலிஸில் உள்ள புனித ஹோவன்னஸ் மடாலயத்திற்குச் சென்ற ஆர்மீனிய பயணிகள் அருகிலுள்ள துருக்கிய கிராமவாசிகளின் கவனத்தைக் கவர்ந்தனர். ஆர்மீனியர்களை எங்கே செல்கிறீர்கள் என்று துருக்கியர்கள் கேட்டபோது, அவர்கள் "கிளிசே கிடியோருஸ், கிளிசிடென் டெனியோருஸ்" என்று பதிலளித்தனர்; அதன் பொருள் "நாங்கள் தேவாலயத்திற்கு முன்னும் பின்னுமாக பயணிக்கிறோம்" என்பதாகும்.
சிரியா சமவெளியின் வடக்கு விளிம்பில் யூப்ரடீஸ் ஆற்றின் மேற்கே தாரஸ் மலைகளின் தெற்கு அடிவாரத்தில் கிலிஸ் அமைந்துள்ளது. இதன் மாவட்டங்களில் நல்ல விவசாய நிலங்கள் உள்ளன. அவை சிறிய ஆறுகளால் பாசன வசதி பெறுகின்றன. கிளிஸின் 68% நிலப்பரப்பு பயிரிடப்பட்டுள்ளது. துருக்கியின் திராட்சை உற்பத்தியில் கிட்டத்தட்ட 4% கிலிசில் விளைகிறது. ஆலிவ், பழம், கோதுமை, பார்லி மற்றும் புகையிலை ஆகியவை மற்ற முக்கியமான விவசாய பொருட்கள் ஆகும். கடலில் இருந்து 60 முதல் 80 கி.மீ வரையிலான தொலைவில் உள்ள பிராந்தியத்தில் நடுநிலக் கடல் காலநிலை நிலவுகிறது. குளிர்காலம் குளிர்ச்சியாகவும் மழைக்காலமாகவும் இருக்கும். வசந்த காலம் மற்றும் இலையுதிர் மாதங்கள் சூடாகவும், கோடை காலம் வெப்பமாகவும் இருக்கும். குளிர்காலத்தின் சராசரி வெப்பநிலை 4 முதல் 7 டிகிரி செல்சியஸ் வரை இருக்கும், கோடையில் வெப்பநிலை 25 டிகிரி செல்சியஸுக்கு கீழ் வராது.
இந்த மாகாணத்தில் சுமார் 4,000 ஆண்டுகளுக்கு முன்பு, நடு வெண்கலக் காலத்தில் மனித குடியேற்றங்களுக்கான சான்றுகள் உள்ளன. இப்பகுதியை ஹுரியர்கள், அசிரிய சாம்ராஜ்யம், ஹிட்டிட் பேரரசு, பாரசீகப் பேரரசு, மாசிடோனிய பேரரசு, உரோமைப் பேரரசு , ஆர்மீனிய இராச்சியம் மற்றும் இறுதியாக உதுமானியப் பேரரசு ஆகியவை ஆட்சி செய்துள்ளன. இங்கு தொல்லியல் சிறப்புமிக்க இடங்களாக ஏராளமான புதைமண்மேடுகள், அரண்மனைகள் மற்றும் மசூதிகள் போன்றவை உள்ளன.
கிலிஸ் மாகாணம் என்பது சிரியாவின் எல்லையில் தென்-மத்திய துருக்கியில் உள்ள ஒரு மாகாணமாகும். இது காசியான்டெப் மாகாணத்தின் தெற்கு பகுதியில் இருந்து 1994 இல் உருவாக்கப்பட்டது. மாகாணத்தின் மொத்த மக்கள் தொகையில் கிளிஸ் நகரில் சுமார் 67% மக்கள் வசிக்கின்றனர். மாகாணத்தின் உள்ள மற்ற நகரங்கள் மற்றும் கிராமங்கள் மிகச் சிறியவை ஆகும்.
பாண்டிச்சேரி அருங்காட்சியகம் அருகே பல அருங்காட்சியகங்கள் அமைந்துள்ளன. அவை அனந்தரங்கம்பிள்ளை அருங்காட்சியகம், பாரதிதாசன் அருங்காட்சியகம், ஜவஹர் விளையாட்டு பொம்மைகள் அருங்காட்சியகம், புதுச்சேரி அறிவியல் மையம் மற்றும் கோளரங்கம் ஆகியவை ஆகும். பாண்டிச்சேரி நகரில் இவை தவிர கடற்கரை, ஆரோவில், சுன்னாம்பார் படகு இல்லம், பாரதி பூங்கா, மணக்குள விநாயகர் கோயில், மகாத்மா காந்தி சிலை, பிரெஞ்சுப் போர் நினைவுச்சின்னம், ஆரோவில் கடற்கரை, ராஜ் நிவாஸ், டூப்ளே சிலை, ரோமன் ரோலண்ட் நூலகம், பழைய கலங்கரை விளக்கம் ஆகியவை உள்ளிட்ட பல இடங்கள் உள்ளன.
பாண்டிச்சேரி அருங்காட்சியகத்திற்கு திங்கட்கிழமை மற்றும் அரசு விடுமுறை நாள்கள் விடுமுறை நாள்களாகும். பிற நாள்களில் பார்வையாளர்கள் அருங்காட்சியகத்தை காலை 10.00 மணி முதல் மாலை 5.00 மணி வரை பார்வையிடலாம். இந்த அருங்காட்சியகம் லூயி தெருவில், முந்தைய சட்டக் கட்டடத்தில் அமைந்துள்ளது. இந்த பாண்டிச்சேரி பேருந்து நிலையத்தில் இருந்து இந்த அருங்காட்சியகம் 3 கி.மீ. தொலைவில் அமைந்துள்ளது. இந்த அருங்காட்சியகத்தைப் பார்வையிட வருகின்ற பார்வையாளர்களிடம் ஒருவருக்கு ரூ.15 என்ற அடிப்படையில் வசூலிக்கப்படுகிறது.
பாண்டிச்சேரி அருங்காட்சியகம் என்பது இந்தியாவின் பாண்டிச்சேரியில் அமைந்துள்ள ஒரு கலை மற்றும் வரலாற்று அருங்காட்சியகம் ஆகும். சோழர் சாம்ராஜ்ய காலம் முதலான காலங்களைச் சேர்ந்த வெண்கலச் சிற்பங்களின் தொகுப்பிற்காக இந்த அருங்காட்சியகம் மிகவும் புகழ் பெற்றது.
தயானந்த் ஆங்கிலோ-வேத குழுமங்களின் வலையமைப்பு கல்வியை மையமாகக் கொண்ட ஒரு குழு ஆகும். இது 1886 ஆம் ஆண்டில் தொடங்கப்பட்டது. இது நாட்டின் பல்வேறு பகுதிகளில் 700 க்கும் மேற்பட்ட கல்வி நிறுவனங்களை நடத்தி வருகிறது. இதன் மாணவர் எண்ணிக்கை சுமார் ஒரு மில்லியன் ஆகும். இதன் நிர்வாகக் குழுவின் தலைவராக சோப்ராவின் ஆட்சிக் காலத்தில் இந்த குழுமம் வளர்ச்சியைக் கண்டது. தயானந்த் ஆங்கிலோ-வேத குழுமங்களின் பள்ளிகளில் முதலாவது 1885 ஆம் ஆண்டில் தொடங்கப்பட்டது. அதைத் தொடர்ந்து ஒரு வருடம் கழித்து தயானந்த் ஆங்கிலோ-வேத குழுமங்களின் அறக்கட்டளை மற்றும் மேலாண்மை சங்கம் நிறுவப்பட்டது. தயானந்த் சரஸ்வதி அவர்களால் நிறுவப்பட்ட இந்த இயக்கத்தில், அன்ஸ் ராஜ் அன்ஸ், மெகர் சந்த், இலாலா பால்ராஜ், நீதிபதி மெகர் சந்த் மகாசன், மருத்துவர் ஜி. எல். தத்தா, இலாலா சூரஜ் பன், பேராசிரியர் வேதி வியாசு, தர்பாரி லால், தி. ஆர். துலி, ஜி. பி. சோப்ரா மற்றும் புனம் சூரி ஆகியோர் இடம்பெற்றிருந்தனர்.
ஜி. பி. சோப்ரா 1920 இல் சுதந்திரத்திற்கு முந்தைய இந்தியாவில் பிறந்தார். ஆங்கில இலக்கியத்தில் பட்டம் பெற்ற பிறகு, இன்றைய பாக்கித்தானின் சியால்கோட்டிலுள்ள முர்ரே கல்லூரியில் விரிவுரையாளராக சேர்ந்தார். இந்திய சுதந்திரம் மற்றும் பிரிவினைக்குப் பிறகு, இவர் புதுடெல்லிக்குச் சென்று தில்லி பல்கலைக்கழகத்தின் ஆன்சு ராசு கல்லூரியில் சேர்ந்தார். கற்பித்தல் சேவையில் இருந்து ஓய்வு பெறும் வரை கல்லூரியில் கற்பித்தார்.
ஞான பிரகாசு சோப்ரா 123 ஆண்டுகள் பழமையான அரசு சாரா அமைப்பான தயானந்த் ஆங்கிலோ-வேத கல்வி மையங்களின் வலையமைப்பின் நிறுவனங்களின் தலைவராக இருந்தார். இவரது காலகட்டத்தில், இமாச்சலப் பிரதேசம், சார்க்கண்ட் மற்றும் ஒரிசாவின் கிராமப்புற மற்றும் பழங்குடிப் பகுதிகள் உட்பட நாடு முழுவதும் பல தயானந்த் ஆங்கிலோ-வேத குழுமங்களின் கல்வி நிறுவனங்களை நிறுவுவதில் இவர் வெற்றி பெற்றார்.
ஞான பிரகாசு சோப்ரா இவர் ஓர் இந்திய கல்வியாளரும், இந்தியாவில் பல கல்வி நிறுவனங்களை நிறுவிய பெருமைக்குரியவருமாவார். இவர் 1999 ஆம் ஆண்டில் பத்மசிறீ விருது பெற்ற்றுள்ளார். கல்வித்துறையில் இவர் செய்த சேவைகளுக்காக 2010 ஆம் ஆண்டில் இந்திய அரசாங்கத்தால் மீண்டும் பத்ம பூசண் விருது வழங்கி கௌரவிக்கப்பட்டார்.
லம்டா- ஒப்புரவு மாதிரியானது சீரான, சூடான, அடர்ந்த ஆதியான நிலையிலிருந்து அகிலம் அதன் தற்போதைய நிலை வரையான 13.8 பில்லியன் ஆண்டுகால கூர்ப்பினை கொண்ட அண்டவியல் காலத்தை விபரிக்கின்றது. இந்த மாதிரி கொள்கை ரீதியில் நன்கு விளங்கிக் கொள்ளப்பட்டதாகவும் தற்காலத்தில் ஏற்றுக் கொள்ளப்படுகின்ற உயர் துல்லியமான வானியல் அவதானிப்பான வில்கின்சன் நுணுக்கலை அசமத்திருப்ப சோதனை முதலியவற்றால் ஆதாரப்படுத்தப்படுகின்றது. இதற்கு முரணாக, அகிலத்தின் ஆதி பற்றிய கொள்கைள் ஊகங்களாகக் காணப்படுவதாகும். ஒரு புறச்செருகலாக, லம்டா- மாதிரியானது ஆரம்பத்தில் விளங்கிக் கொள்ளப்பட்ட நிலையில் இருந்து பின்னோக்கிச் செல்லுமாயின் குறித்த நேரத்தில் அது ஒரு ஒருமையினை அடையும். அகிலம் ஒருமையில் இருந்து வந்த்து என்பதை பௌதீக ரீதியில் விளங்க கடினமாயிருப்பினும் இந்த ஆரம்ப ஒருமை தோன்றிய காலம் கணிப்பிட முடியாத ஒன்றாக உள்ள போதிலும் 'பெருவெடிப்புக் காலம்' என கொள்ளப்படுகின்றது.
அகிலத்தின் வயதைத் தீர்மானிப்பதில் உள்ள பிரச்சினை அது அண்டவியல் காரணிகளின் பெறுமானங்களை தீர்மானிப்பதில் உள்ள பிரச்சினைகளுடன் நெருக்கமாக இணைந்து காணப்படுகின்றமையாகும். இது இன்றைய கால கட்டங்களில் மாதிரி கருத்துருவில் அதிகம் கொள்ளப்படுகின்றது. அகிலத்தின் தற்போதைய சக்தி அடர்த்தியின் பகுதியளவுப் பங்களிப்பு அடத்திக் காரணிகள் , , ஆல் தரப்படும். ஆனால் முழுமையான மாதிரி மற்றைய காரணிகளையும் உள்ளடக்கும். அகிலத்தின் வயதைக் கணிக்கையில் இவை மூன்று காரணிகளுடன் கப்பிளின் காரணியும் முக்கியமாகும்.
அகிலத்தின் வயது என்பது இதிலுள்ள மிகப்பழைய பொருளின் வயதாக இருக்க வேண்டும். பல்வேறு அவதானங்கள் அகிலத்தின் வயதை அதன் குறைந்த எல்லையில் வைக்கின்றது. அவையாவன; மிக குளிர்ச்சியான வெண்குறுமீனின் வெப்பநிலை- இது படிப்படியாகக் குளிர்ச்சியடைவதற்கு எடுத்த காலம் மற்றும் நட்சத்திரங்களின் முதன்மைத் தொடரில் மிக மங்கலான திரும்பல் புள்ளி என்பன. குறைந்த அளவு திணிவுடைய நட்சத்திரம் அதன் முதன்மைத்தொடரில் அதிக காலம் இருந்திருப்பதால் அதுவே அகிலத்தின் கூர்ப்பு முறைக்கான குறைந்த பட்ச வயதாகும்.
கொள்கையளவில் அகிலத்திற்கு நீண்ட வரலாறு காணப்பட்ட போதிலும் பன்னாட்டு வானியல் ஒன்றியம், அகிலத்தின் வயது என்பதை லம்டா- விரிவுக்கான காலாமாக அல்லது பெரு வெடிப்பிலிருந்து தற்போது அவதானிக்கக்கூடிய அகிலத்துக்கு இடைப்பட்ட காலத்துக்குச் சமமானதாகக் கொள்ளுகின்றது.
பௌதீக அண்டவெளியில் அகிலத்தின் வயது என்பது பெருவெடிப்பு நடைபெற்றதில் இருந்து கணிக்கப்படும் அண்டவெளிக் காலமாகும். அகிலத்தின் தற்போதைய வயதின் அளவீடு பில்லியன் ஆண்டுகள், லம்டா முறைக்கு உட்பட்டதாக இந்தக் கணிப்பு அமையும்.
சில எச்சவுறுப்பு, ஒரு விலங்கினத்தில் பயனுள்ளதாயிருக்கும். ஆனால், அதே இனத்தின் நெருங்கிய இனத்தில் அதே உறுப்புப் பயனற்றுக் குன்றியிருக்கிறது. எடுத்துக்காட்டாக, சாதாரணப் பறவைகளுக்குப் பறக்க உதவும் இறக்கைகள் நியூசிலாந்திலுள்ள கீவிபறவையில் மிகச் சிறுத்து உடம்பின் இறகுகளால் மூடப்பட்டு இருக்கின்றன. அவை வெளியே காணப்படுவதில்லை ; பறப்பதற்குப் பயன்படுவதுமில்லை. ஆனாலும் அந்நுண்ணிய இறக்கைகளில் புறாவின் இறக்கைகளிலிருப்பது போல், எலும்புக் கோவையும் தசைத் தொகுதியும் உண்டு. மற்றப் பறவைகள் தத்தம் அலகுகளை இறக்கைக்குள் வைத்துக் கொண்டு உறங்குவதுபோல், கீவியும் தன் அலகை இறக்கைக்குள் வைத்துக்கொண்டு உறங்க முயல்கிறது. இதிலிருந்து கீவி பெரிய பயனுள்ள இறக்கைகளையுடைய மரபிலே பிறந்திருக்க வேண்டும்; ஆயினும் கீவி வசிக்கும் இடங்களில் தற்காலம் வரை, அதற்கு எதிரிகள் இல்லையென்பதால், அவை பறக்கத் தேவையில்லை ; ஆதலால் படிப்படியாக இறக்கைகள் சிறுத்துப் பயனற்று வந்திருக்க வேண்டும் என்ற பரிணாமக் கொள்கைத் தெரிகிறது.
தவளை, பல்லி முதலிய விலங்களுக்கு நான்கு கால்களுண்டு. எனினும் பல்லிக்கு நெருங்கிய உறவான பாம்புக்குக் காலில்லை. ஆனால் மலைப்பாம்புகள் சிலவற்றில், மலவாயிலின் ஒவ்வொரு பக்கமும் ஒரு முள் அல்லது நகம் போன்ற பாகத்தைக் காணலாம். அந்தப் பாம்பின் உடம்பின் உட்பாகத்தை அறுத்துப் பார்த்தால் முள் போன்ற பாகத்துடன் இணைக்கப்பட்ட இடுப்பெலும்பு, தொடையெலும்பு, கீழ்க்கால் உள்ளெலும்பு முதலியவற்றைப் பார்க்கலாம். இச்சான்றுகளிலிருந்து, பாம்புகள் நாற்கால் உயிர்களான ஓந்திகளிலிருந்து தோன்றியிருக்கவேண்டு மென்பதும் ஓந்தியினத்திலேயே பலவற்றிற்குக் கால்களில்லை; ஆனால் தோள் வளையமும் இடுப்பு வளையமும் உண்டு. பின்னர்ப் பாம்பு வரிசைப் விலங்குகள் கல் இடுக்குக்களிலும் வளைகளிலும் ஊர்ந்து செல்ல முற்படவே, கால்கள் தேவையில்லாதுபோய்ப் பயனற்ற கால்கள் குறையத் தொடங்கி, இறுதியில் முள் போன்ற பாகங்களாகச் சிறுத்துப்போயிருக்க வேண்டுமென்பதும் பின்னர் நாளடைவில் கால்கள் இல்லாமலே போயின என்பதும் தெளிவாகின்றன.
எச்சவுறுப்புக்கள் என்பது யாதெனில், உடற்கூற்று ஒப்பியல் சான்றுகளில், விலங்குகளின் உடலில் பயனின்றியும், நல்ல வளர்ச்சி பெறாமல் குன்றியும் காணும் சில உறுப்புக்கள் இவை உயிரியின் பரிணாம வளர்ச்சிக்குச் சான்றாகும். இச்சான்று உறுப்புக்களை, எச்சவுறுப்புக்கள் என அழைக்கின்றனர்.
காரமண் உலோகங்கள் என்று அறியப்படும் தொகுதி 2 தனிமங்கள் பல வழிகளில் 12 ஆவது தொகுதி தனிமங்களின் பண்புகளை பிரதிபலிக்கின்றன. ஏனெனில் இரு தொகுதிகளிலும் ’எசு’ கூடுகள் இணைதிறனுக்காக நிரம்பியுள்ளன. எனவே, இரு தொகுதி தனிமங்களும் 2 என்ற இணைதிறனும் +2 என்ற ஆக்சிசனேற்ற நிலையையும் கொண்டுள்ளன. இத்தொகுதியிலுள்ள அனைத்து தனிமங்களும் நேர்மின் தன்மை கொண்டவையாக உள்ளன. இவ்வரிசையில் கீழாகச் செல்ல செல்ல அவற்றின் எதிர்மின் தன்மை குறைந்து கொண்டே செல்கிறது. அதே நேரத்தில் தனிமங்களின் அணு ஆரம் அதிகரித்துக் கொண்டே செல்கிறது. இதனால் அவற்றின் அயனிப் பண்பும் அதிகரிக்கின்றன. உயர் ஒருங்கிணைப்பு எண்கள் மற்றும் ஈந்தணைவிகளின் வினைதிறன் முதலியவையும் அதிகரிக்கின்றன.
மக்னீசியம் உலோகத்துடன் ஆல்க்கைல் ஆலைடுகள் சேர்த்து தயாரிக்கப்படும் ஆல்க்கைல் மற்றும் அரைல் மக்னீசியம் ஆலைடுகள் ஒற்றை எலக்ட்ரான் பரிமாற்றம் என்ற செயல்முறையின் வழியாகத் தயாரிக்கப்படுகின்றன. பீனைல்மக்னீசியம் புரோமைடும் எத்தில்மக்னீசியம் புரோமைடும் கிரிக்கனார்டு வினையாக்கிகளுக்கு எடுத்துக்காட்டாகும்.
மக்னீசியம் ஆந்தரசீன் என்பது கிர்க்கனார்டு வினையாக்கிகளுக்கு அப்பாற்பட்ட மற்றொரு கரிமமக்னீசியம் சேர்மமாகும். ஆரஞ்சு நிறத்திலுள்ள இச்சேர்மம் மீத்தூய மக்னீசியமாக பயன்பட்டுத்தப்படுகிறது. பியூட்டாடையீன் மக்னீசியம் பியூட்டா டையீன் ஈரெதிர்மின் அயனியாகப் பயனாகிறது.
கரிமமக்னீசியம் சேர்மங்கள் கிரிக்கனார்டு வினையாக்கிகள் வடிவத்தில் பரவலாக இருந்தாலும், மற்ற கரிம குழு 2 சேர்மங்கள் கிட்டத்தட்ட ஆராய்ச்சிக்கான பயன்பாட்டு ஆர்வத்துடன் மட்டுமே உள்ளன. பெரிலியத்தின் விலை மற்றும் நச்சுத்தன்மை காரணமாக கரிமபெரிலியம் சேர்மத்தின் வேதியியல் குறைவாக உள்ளது. இதற்குக் கீழே உள்ள கால்சியம் மலிவானது, ஆனால் இசுட்ரோன்சியம் மற்றும் பேரியத்தின் கரிம வழித்தோன்றல்களைப் போலவே கரிமகால்சியம் சேர்மங்களை தயாரிப்பது கடினம். இந்த வகை சேர்மங்களுக்கான ஒரு பயன்பாடு இரசாயன நீராவிப் படிவு முறை திண்ம தயாரிப்பு முறையாகும். .
பிசு கால்சியம் 2) அசலாக 147 கோணத்தில் ஒரு வளைந்த மூலக்கூறாக உள்ளது. இக்கோண அளவு வரிசையின் கீழே செல்லச் செல்ல அதிகரிக்கிறது. முறையான ஆக்சிசனேற்ற நிலை 1 கொண்ட உலோகத்துடன் உலோகம் பிணைந்துள்ள குறைந்த இணைதிறன் கரிம உலோகங்கள் அறியப்படுகின்றன .
தொகுதி 2 கரிம உலோக வேதியியல் என்பது தனிமவரிசை அட்டவணையின் தொகுதி 2 இல் இடம்பெற்றுள்ள தனிமங்கள் கரிமச் சேர்மங்களுடன் சேர்ந்து உருவாகும் வேதிச் சேர்மங்களைப் பற்றி படிக்கின்ற ஒரு பிரிவு ஆகும். இவற்றில் கிரிக்கனார்டு வினையாக்கி வடிவில் காணப்படும் கரிம மக்னீசியம் சேர்மங்கள் கரிம வேதியியலில் பரவலாகப் பயன்படுத்தப்படுகின்றன. இத்தொகுதியிலுள்ள பிற கரிம உலோகச் சேர்மங்கள் பெரும்பாலும் ஆராய்ச்சி முதலிய கல்வி சார்ந்த பயன்பாடுகளுக்கு மட்டும் பயனாகின்றன.
பெரிலியம் குளோரைடின் ஆல்க்கைலேற்ற வினையின் மூலம் பெரிலியம் வழித்தோன்றல்கள் மற்றும் வினையாக்கிகள் பெரும்பாலும் தயாரிக்கப்படுகின்றன . டைநியோபெண்டைல்பெரிலியம் , பெரிலோசீன் , டையல்லைல்பெரிலியம் , பிசு பெரிலியம் , 2 , அரைல் ஈந்தணைவிகள் , ஆல்கைனைல்கள் போன்றவை அறியப்பட்ட கரிம பெரிலியம் சேர்மங்களாகும். டையீத்தைல்பெரிலியத்துடன் டிரையல்லைல் போரான் சேர்த்து பரிமாற்ற வினைக்கு உட்படுத்துவதால் டையல்லைல் பெரிலியம் உற்பத்தி செய்யப்படுகிறது.
கலப்பு ஆல்க்கைல் / அரைல் ஆலைடு சேர்மங்கள் பொதுவாக ஆக்சிசனேற்ற சேர்ப்பு வினையால் தயாரிக்கப்படுகின்றன. இத்தகைய வினைகளின் விளைவாக உருவாகும் அயனித் தயாரிப்புகளில் கிரிக்கனார்டு வினைக்காரணியும் அடங்கும். இதனை ஒத்த ஒரு வினை கால்சியத்துடன் தொடர்கிறது, ஆனால் இதற்கு உலோகம் சிறப்பாக செயலூக்கப்படுத்தப்பட வேண்டும்.
இந்த தொகுதியிலுள்ள மெட்டலோசீன்கள் அசாதாரணமானவையாகும். 2.2 டி என்ற இருமுனைத் திருப்புத் திறன் மூலக்கூறுடன் உள்ள பிசு பெரிலியம் அல்லது பெரிலோசீன் இரண்டு தொடர் ஓரின ஈந்தணைவிகள் கொண்ட பாரம்பரிய மெட்டலோசீன்களை நிராகரிக்கிறது. மக்னசோசீன் ஒரு வழக்கமான மெட்டலோசீன் ஆகும்.
பல டையால்கைல் தொகுதி 2 உலோகங்கள் படிக கட்டத்தில் பலபடிசார் கட்டமைப்பில் உள்ளன. இவை மும்மைய்ய இரண்டு எலக்ட்ரான் பிணைப்பிலுள்ள டிரைமெத்தில் அலுமினியத்தை ஒத்துள்ளன. வாயு நிலையில் இவை ஓருபடிசார் கட்டமைப்புக்கு திரும்புகின்றன.
மால்கம் டென்சில் மார்ஷல் ஒரு பார்பேடிய துடுப்பாட்ட வீரர் ஆவார் . விரை வு வீச்சாளரான மார்ஷல் தேர்வுத் துடுப்பாட்டப் போட்டிகளில் விளையாடிய மிகச்சிறந்த விரைவு வீச்சாளராக கருதப்படுகிறார். பல சிறந்த மேற்கிந்திய வேகப்பந்து வீச்சாளர்களான ஜோயல் கார்னர், கர்ட்லி ஆம்ப்ரோஸ் மற்றும் கோர்ட்னி வால்ஷ் ஆகியோர் 6 அடி இருந்த போது இவர் 5 அடி மட்டுமே இருந்தார்.இவர் 81 தேர்வுத் துடுப்பாட்டப் போட்டிகளில் விளையாடி 1810 ஓட்டங்களை 18.85 எனும் சராசரியோடு எடுத்தார். இதில் அதிகபட்சமாக 92 ஓட்டங்கள் எடுத்தார்.பந்துவீச்சில் 376 இழப்புகளை எடுத்தார். இவர் 136 தேர்வுத் துடுப்பாட்டப் போட்டிகளில் விளையாடி 955 ஓட்டங்களை 14.92 எனும் சராசரியோடு எடுத்தார். இதில் அதிகபட்சமாக 66 ஓட்டங்கள் எடுத்தார்.பந்துவீச்சில் 157 இழப்புகளை எடுத்தார்.
1996 ஆம் ஆண்டில், மார்ஷல் ஹாம்ப்ஷயர் மற்றும் மேற்கிந்தியத் தீவுகளின் பயிற்சியாளராக பொறுப்பேற்றார். இருப்பினும் இந்த காலகட்டத்தில் அணிகளின் வெற்றி எண்ணிக்கையானது குறைந்து வந்த காரணத்தினால் இவர் விமர்சனத்திற்கு உள்ளானது.1999 ஆம் ஆண்டில், உலகக் கோப்பையின் போது மார்ஷலுக்கு பெருங்குடல் மலகுடலுக்கிரிய புற்றுநோய் இருப்பது தெரியவந்தது. சிகிச்சைக்காக அவர் உடனடியாக தனது பயிற்சியாளர் பணியினை ராஜினாமா செய்தார். அவர் தனது நீண்டகால தோழியான கோனி ராபர்ட்டா எர்லேவை ரோம்ஸியில் 25 செப்டம்பர் 1999 இல் திருமணம் செய்து கொண்டார்.அதன்பின்னர் தனது சொந்த ஊருக்குத் திரும்பினார். அங்கு அவர் நவம்பர் 4 ஆம் தேதி நாற்பத்தொன்று வயதில் இறந்தார். 2009 ஆம் ஆண்டில், மார்ஷல் ஐ.சி.சி கிரிக்கெட் ஹால் ஆஃப் ஃபேமில் சேர்க்கப்பட்டார் .
மார்ஷல் பார்படோஸின் பிரிட்ஜ்டவுனில் பிறந்தார். அவரது தந்தை, டென்ஸில் டிகோஸ்டர் எட்கில் ஒரு சிறந்த கிரிக்கெட் வீரர் ஆவார், அவர் செயின்ட் பிலிப்பில் கிங்ஸ்பார்க் கிரிக்கெட் கிளப்பில் விளையாடியவர் ஆவார்.மார்ஷலுக்கு ஒரு வயதாக இருந்தபோது இவரது தந்தை ஒரு போக்குவரத்து விபத்தில் இறந்தார். அவரது தாயார் எலினோர் ஆவார். மால்கமுக்கு மூன்று இளைய சகோதரர்களும் மூன்று இளைய சகோதரிகளும் இருந்தனர். பார்படோஸின் செயிண்ட் மைக்கேல் திருச்சபையில் வளர்ந்த அவர் 1963 முதல் 1969 வரை செயின்ட் கில்ஸ் பாய்ஸ் பள்ளியிலும் பின்னர் 1969 முதல் 1973 வரை பார்கின்சன் பள்ளியிலும் கல்வி பயின்றார்.
அவரது தாத்தாவால் அவருக்கு துடுப்பாட்டம் கற்பிக்கப்பட்டது. அவர் தனது தந்தையின் மரணத்திற்குப் பிறகு அவரை வளர்க்க உதவினார். அவர் 1976 முதல் பேங்க்ஸ் பிரிவெரி அணிக்காக துடுப்பாட்டம் விளையாடினார். மேற்கிந்தியத் தீவுகள் இளையோர் அணிக்காக ஆகஸ்ட் 1976 இல் பாயிண்ட்-இ-பியர், டிரினிடாட் மற்றும் டொபாகோவில் நடைபெற்ற போட்டியில் இங்கிலாந்துத் துடுப்பாட்ட இளையோர் அணிக்கு எதிராக 40 நிறைவுகள் போட்டியில் விளையாடினார். 8 நிறைவுகள் வீசி 53 ஓட்டங்கள் விட்டுக் கொடுத்து 53 ஓட்டங்களை விட்டுக் கொடுத்தார். ஆனால் இழப்பினைக் கைப்பற்றவில்லை.
திரிசக்தி அருங்காட்சியகம் அல்லது மே 12 சோக அருங்காட்சியகம் இந்தோனேசியாவின் ஜகார்த்தாவில் உள்ள அருங்காட்சியகமாகும். இது ஒரு மனித உரிமை அருங்காட்சியகமாகும் . இந்தோனேசிய மாணவர்கள் திரிசக்தி பல்கலைக்கழகத்தில் ஜனநாயகம் மற்றும் மனித உரிமைகளுக்காக ஈடுபட்டுப் போராட்டத்தில் ஈடுபட்ட செயலினையும் அவர்களுடைய பங்கினையும் இந்த அருங்காட்சியகம் காட்சிப்படுத்தி ஆவணப்படுத்தியுள்ளது.
இந்தோனேசியாவில் உள்ள ஒட்டுமொத்த மாணவர்களின் ஒரு பகுதியாக திரிசக்தி பல்கலைக்கழக மாணவர்கள் இருந்தனர். அவர்கள் இந்த அமைதியான எதிர்ப்பு இயக்கத்தில் பங்கு கொண்டனர். மே 12, 1998 ஆம் நாளன்று திரிசக்தி பல்கலைக்கழகத்தில் நான்கு மாணவர்கள் கொல்லப்பட்டனர். அதனைத் தொடர்ந்துபோது இந்த இயக்கம் அதன் உச்சத்தைத் தொட ஆரம்பித்தது. ஆர்டே பாருவின் வீழ்ச்சியடைய இந்த சம்பவம் ஒரு முக்கியமான காரணமாக அமைந்தது.
மே 12, 1998 ஆம் நாளன்று சுடப்பட்ட நான்கு மாணவர்களைப் பற்றி இந்த அருங்காட்சியகம் சுருக்கமாக எடுத்துக் கூறுகிறது. அருங்காட்சியகத்தில் சிறிய கட்டுரைகள், செய்தித்தாள்கள், ஆபரணங்கள், ஆர்ப்பாட்டம் தொடர்பான புகைப்படங்கள், இறந்தவரின் புகைப்படங்கள் மற்றும் அவற்றின் நினைவுச்சின்னங்கள் ஆகியவற்றின் செய்திகளின் தொகுப்புகள் காட்சிக்கு வைக்கப்பட்டுள்ளன.
இந்தோனேசியா முழுவதும் மாணவர்கள் சீர்திருத்தத்தை கோரி திரண்டிருந்த காலகட்டத்தில், 1998 ஆம் ஆண்டில் நடைபெற்ற இந்தோனேசிய பல்கலைக்கழக மாணவர் இயக்கத்தின் பின்னணியில் திரிசக்தி அருங்காட்சியகம் நிறுவப்பட்டது.
அந்த சோகத்தை நினைவு கூறுகின்ற வகையில், இந்த அருங்காட்சியகம் மேற்கு ஜகார்த்தாவில் க்ரோகோல் என்னும் இடத்தில் உள்ள திரிசக்தி பல்கலைக்கழக வளாகத்தில், டாக்டர் சயரிஃப் தாஜேப் கட்டிடத்தின் லாபியில் அமைக்கப்பட்டது.
இந்த நகராட்சி 1867 இல் உருவாக்கப்பட்டது. 1901 மக்கள் தொகை கணக்கெடுப்பின்படி மக்கள் தொகை 18,069 பேர் ஆகும். 1902 உடன் முடிவடைந்த பத்து ஆண்டுகளில் இதன் வருமானம் சராசரியாக ரூ. 20,800 ம், செலவு ரூ. 21.400 ஆகும். 1903 ல் வருமானம் ரூ. 20,800, முக்கியமாக நகரத்தின் சுங்க வரியிலிருந்து மற்றும் செலவு ரூ. 19.200ஆகும். இந்த நகரம் மரக்கட்டை வர்த்தகத்தைக் கணிசமானக் கொண்டிருந்தது. மரக்கட்டைகள் சம்மு பிரதேசத்திலிருந்து செனாப் ஆற்றிலிருந்து கீழிறங்குகிறது. வசிராபாத் சிறிய வெட்டுக்கருவிகளைத் தயாரிப்பதில் புகழ்பெற்றது. மேலும் நகரத்தின் ஒரு மைல் தூரத்திற்குள் உள்ள நிசாமாபாத் கிராமம் அதன் ஆயுதங்களுக்கு புகழ் பெற்றது. வட-மேற்கு இரயில்வேயில் வசிராபாத் ஒரு முக்கியமான சந்திப்பாக இருக்கிறது. ஏனெனில் சியால்கோட்-சம்மு மற்றும் இலியால்பூர் வழித்தடங்கள் இரண்டும் இங்கிருந்து கிளம்புகின்றன.
வசிராபாத் லாகூருக்கு வடக்கே கிட்டத்தட்ட 100 கிலோமீட்டர் தொலைவில் செனாப் ஆற்றின் கரையில் நெடுஞ்சாலையில் அமைந்துள்ளது. இது சியால்கோட்டிலிருந்து 45 கிலோமீட்டர் தொலைவிலும், மாவட்ட தலைநகர் குஜ்ரான்வாலாவிலிருந்து 30 கிலோமீட்டர் தொலைவிலும், குஜராத்திலிருந்து 12 கிலோமீட்டர் தொலைவிலும் உள்ளது. மாவட்டத்தின் நிர்வாக துணைப்பிரிவான வசிராபாத் வட்டத்தின் தலைமையகமாக வசிராபாத் நகரம் உள்ளது, இந்த நகரம் 12 ஒன்றியக் குழுக்களாக பிரிக்கப்பட்டுள்ளது.
செனாப் நதி வசிராபாத்திற்கு எதிரே அலெக்சாண்த்ரா இரயில்வே பாலத்தின் கீழ் பரவியுள்ளது. இது இந்தியாவின் மிகச்சிறந்த பொறியியல் பணிகளில் ஒன்றாகும். இது 1876 ஆம் ஆண்டில் ஏழாம் எட்வர்ட் பேரரசர் வேல்ஸ் இளவரசராக இருந்தபோது திறக்கப்பட்டது. இந்த நகரத்தில் இரண்டு ஆங்கிலோ-வடமொழி உயர்நிலைப் பள்ளிகள் உள்ளன. ஒன்று எசுகாத்லாந்து தேவாலய மிஷனரிகளால் பராமரிக்கப்படுகிறது. மேலும் ஒரு அரசு மருந்தகமும் உள்ளது.
இந்த நகரத்தை முதன்முதலில் 1760 ஆம் ஆண்டில் மாவட்டத்தின் பிற நகரங்களுடன் சரத் சிங் என்பவர் கையகப்படுத்தியுள்ளார். 1809 ஆம் ஆண்டில் மகாராஜா ரஞ்சித் சிங் நகரத்தை ஆக்கிரமித்து அவிதாபில் என்பவரை நகரத்தின் ஆளுநராக நியமித்தார். அவர் முற்றிலும் ஒரு புதிய நகரத்தை கட்டியெழுப்பினார். நேராகவும் அகலமானதாகவும் கொண்டுள்ள கடைகளையும், பக்கத்தெருக்களையும் சரியான கோணங்களில் வடிவமைத்தார்.
பிரித்தானிய ஆட்சியின் போது வசிராபாத் பழைய வசிராபாத் மாவட்டத்தின் தலைமையகமாக இருந்தது. இது 1851- இல் பிரிக்கப்பட்டது. பின்னர் 1855 ஆம் ஆண்டில் சியால்கோட்டிற்கு அகற்றப்பட்ட ஒரு பாசறையின் தளமாக இருந்தது.